ครม.เห็นชอบ โครงการคนละครึ่ง ระยะที่ 4 คาดเริ่ม มีนาคม -เมษายน 2565 เพื่อรักษากำลังซื้อภายในประเทศ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ที่ประชุม ครม. มีมติเห็นชอบโครงการคนละครึ่ง ระยะที่ 4 เพื่อกระตุ้นเศรษฐกิจในประเทศ ทั้งนี้ โครงการคนละครึ่ง ระยะที่ 3 กำลังจะสิ้นสุดโครงการลงในสิ้นเดือนธันวาคม 2564 นี้ ซึ่งคาดว่าน่าจะมีงบประมาณเหลือจากโครงการฯ ราว 10,000 ล้านบาท โดยคาดการณ์ว่าจะเริ่มโครงการคนละครึ่ง ระยะที่ 4 ในเดือนมีนาคม 2565 ถึง เมษายน 2565 เป็นระยะเวลา 2 เดือน เพื่อเป็นการกระตุ้นเศรษฐกิจภายในประเทศ รักษากำลังซื้อและทำให้เกิดการเติบโตทางเศรษฐกิจ